als_Latn dik_Latn sna_Latn
DnV: Ka rritje të fotografimit të votës
Ismet Kryeziu nga DnV, në konferencës e radhës tregoi të gjeturat për mbarëvajtjen e procesit zgjedhor deri në orën 12:00.
“Gjatë këtyre konferencave ne fokusohemi në disa parregullsi që i shohim në proces në mënyrë që të ndikojnë edhe organet përgjegjëse për marrjen e veprimeve të nevojshme, për mënjanimin e këtyre parregullsive . Ne do t’i përmendim disa të cilat i kemi pasur gjatë këtij procesi , tentime për votime të dyfishta kemi pasur 59 raste gjithsej në 31 vendvotime ose në 1.24 përqind të të gjitha vendvotimeve në Kosovë . Komunat ku prijnë me tentativa të dyfishta janë Gjilani me 14 raste , Peja me 7 raste , Skenderaj dhe Suhareka me 6 raste dhe disa komuna të tjera. Fotografimi i votës i pranishëm në të gjitha proceset zgjedhore të kaluara ka përcjellë edhe këtë proces edhe pse i sanksionuar me Kodin Penal të Kosovës . Fotografimi i votës është evidentuar me 131 raste ose 3.37 përqind të vendvotimeve apo në komuna ka qenë më shume në Fushë Kosovë, 12 raste në Obiliq 8 raste në Mamushë dhe Istog me 3 raste . Vështirësi për t’u identifikuar në listën e votuesve , ankesa lidhur me listën e votuesve janë raportuar në 1216 raste”, tha Kryeziu. /KosovaPress/
als_Latn als_Latn als_Latn